Penerbangan 171 Air India

Penerbangan 171 Air India merujuk pada satu penerbangan penumpang antarabangsa berjadual yang dioperasikan oleh Air India dari Lapangan Terbang Ahmedabad di India ke Lapangan Terbang Gatwick London di United Kingdom. Pada 12 Jun 2025, jam 13:38 IST, sebuah Boeing 787-8 Dreamliner yang digunakan dalam penerbangan ini telah terhempas, sekitar 30 saat setelah berlepas ke atas sebuah blok asrama di Kolej Perubatan B. J. yang terletak di kejiranan Meghaninagar, Ahmedabad.

Pesawat ini membawa 230 penumpang dan 12 anak kapal, di mana semuanya kecuali seorang penumpang telah maut. Sekurang-kurangnya 33 orang lagi yang berada di darat juga terbunuh. Ia merupakan kemalangan maut pertama yang melibatkan pesawat Boeing 787 Dreamliner sejak ia diperkenalkan pada tahun 2011.

 Kemalangan 

 Mangsa 

Nahas ini telah mengakibatkan 241 orang di dalam pesawat dan 38 orang di dalam bangunan asrama terbunuh. Menjelang 13 Jun, para pegawai polis telah memberitahu BBC News bahawa 6 mayat telah diserahkan kepada keluarga mereka. Antara mangsa adalah Vijay Rupani, Ketua Menteri Gujarat pada tahun 2016 hingga 2021.

Sekurang-kurangnya 50 orang pelajar perubatan dari bangunan asrama telah dimasukkan ke dalam hospital. Minakshi Parikh, dekan kolej berkata bahawa pesawat telah melanggar dewan makan di mana 6080 pelajar berada di dalamnya, menambah "kebanyakan para pelajar berjaya melepaskan diri tetapi 10 hingga 12 orang telah terperangkap di dalam kebakaran".

Seorang rakyat Britain berumur 40-tahun merupakan satu-satunya mangsa yang terselamat. Beliau ditempatkan di kerusi bernombor 11A, di sebelah pintu kecemasan. Beliau menyatakan bahawa bahagian pesawat di mana beliau duduk terputus dan terjatuh ke lantai bawah bangunan asrama. Selepas melepaskan tali pinggang keselamatan, beliau melarikan diri melalui sebuah bukaan yang tercipta selepas pintu kecemasan terbuka. Para doktor yang merawat beliau melaporkan bahawa beliau berada dalam keadaan bingung dengan pelbagai kecederaan, termasuk melecur di tangan kirinya, tetapi tidak lagi dalam bahaya. Abang beliau, yang mana duduk di barisan lain, tidak terselamat.

Nahas ini merupakan kemalangan penerbangan maut terburuk di India sejak  pertembungan di udara Charkhi Dadri 1996, malapetaka terburuk Air India sejak pengeboman Penerbangan 182 pada 1985, dan nahas pesawat antarabangsa terburuk sejak tahun 2014, apabila Penerbangan 17 Malaysia Airlines telah ditembak jatuh oleh para pemisah sokongan Rusia di Ukraine.

 Reaksi 

 Kesudahan 
Selepas kejadian ini, Air India telah membersarakan nombor penerbangan AI171, dan penerbangan baliknya AI172, dan mula merujuk laluan ini sebagai AI159 dan AI160. Air India Express juga menghentikan nombor penerbangan IX171 bagi memperingati mangsa-mangsa yang terkorban.

 Rujukan 

 Pautan luar 



Category:Malapetaka 2025 di India
Category:Jun 2025 di India
Category:2020an di Gujarat
Category:Kurun ke-21 di Ahmedabad
Category:Malapetaka Gujarat